
I Z M J E N E  P R O G R A M A

	unaprjeđenja lovstva na području
	Osječko-baranjske županije za razdoblje
	2020. - 2024. godina



I.

U Programu unaprjeđenja lovstva na području Osječko-baranjske županije za razdoblje 2020. -2024. godine ("Županijski glasnik" broj 8/19.), točka II. mijenja se i glasi:

"II. MJERE ZA UNAPRJEĐENJE LOVSTVA

	Program obuhvaća sljedeće mjere:
1. 	Potpora za opremanje hladnjača,
2. 	Potpora za kupovinu zemljišta za osnivanje remiza,
3. 	Potpora za razvoj i unaprjeđenje lovnog turizma,
4. 	Potpora za sudjelovanje na manifestacijama u lovstvu,
5. 	Potpora za unos sitne divljači,
	6. 	Potpora za izgradnju novih i održavanje postojećih lovnotehničkih i lovnogospodarskih objekata,
7. 	Potpora za cijepljenje lovačkih pasa i
8. 	Provođenje mjera za sprječavanje šteta od divljači.

1. 	Potpora za opremanje hladnjača

Odredbama članka 27. Pravilnika o registraciji i odobravanju objekata te o registraciji subjekata u poslovanju s hranom ("Narodne novine" broj 123/19. i 3/21.) propisano je koje uvjete mora ispunjavati sabiralište odstrijeljene divljači te način i  uvjete pod kojima se meso divljači stavlja na tržište.

	Budući da se nakon odstrjela u najkraćem roku odstrijeljena divljač mora prevesti u za to predviđen objekt na hlađenje, rasijecanje i obradu potrebno je da zakupnici prava lova izgrade i opreme objekte za navedenu namjenu.

Provedbom ove mjere rješavaju se problemi oko daljnjeg postupanja s mesom divljači nakon odstrjela jer će se na ovaj način sve odvijati u za to predviđenom objektu. Ovom mjerom se olakšava kontrola nusproizvoda životinjskog podrijetla.

Za realizaciju izgradnje i opremanja objekta za prihvat mesa divljači potrebna su znatna financijska sredstva koja lovačka društva ne mogu osigurati iz svoga redovitog poslovanja.
[bookmark: _Hlk152245615]
Županija za ovu mjeru dodjeljuje potporu do 50% sredstava s obzirom na izvršeno ulaganje u opremanje hladnjače i nabavku rashladnih uređaja dok drugih 50% vrijednosti izvršenog ulaganja u opremanje hladnjače za prihvat mesa divljači osiguravaju korisnici potpore kroz vrijednost objekta, potrebnu infrastrukturu za objekt i potrebne radove, a najveći iznos potpore je 6.631,00 euro.
2.	Potpora za kupovinu zemljišta za osnivanje remiza

Lovišta na području Županije su nizinskog karaktera odnosno najvećim dijelom su ustanovljena na poljoprivrednim površinama. Budući da se poljoprivredne površine obrađuju divljač se u vegetacijskom vremenu zadržava na usjevima te se na istima hrani. Skidanjem usjeva s polja divljači se sužava životni prostor, pa više nemaju uvjeta za zadržavanje u dijelovima lovišta koja su na poljoprivrednim površinama. Kanali koji se nalaze uz poljoprivredne površine bili su privremena skloništa za divljač, međutim njihovim dovođenjem u funkciju odnosno redovnim održavanjem uklanja se iz njih raslinje te divljač više ne nalazi sklonište u istima. Radi navedenoga, ovlaštenici prava lova bi trebali kupovati zemljišta koja se ne bi obrađivala, već bi se ostavljala kao prirodna staništa kao remize za divljač.

Županija za ovu mjeru dodjeljuje potporu do 50% sredstava s obzirom na izvršeno ulaganje u kupovini zemljišta za osnivanje remiza za divljač, dok drugih 50% potrebnih sredstava osiguravaju korisnici potpore, a najveći iznos potpore je 1.326,00 eura.

3. 	Potpora za razvoj i unaprjeđenje lovnog turizma 

Lovišta na području Županije po broju, vrstama i kvaliteti divljači spadaju u najbogatija lovišta na području Republike Hrvatske. Najreprezentativnija divljač naših lovišta je jelen koji je poznat lovcima i izvan granica. Osim jelena u visoko vrijednu divljač naših lovišta ubrajaju se i divlje svinje kojima su naša lovišta bogata kao i vrsna srneća divljač kojoj ovo podneblje odgovara. Od pernate divljači lovišta napučuju najviše: fazani, zatim divlje patke, guske, prepelice, liske itd. 

Bogatstvo naših lovišta potrebno je predstaviti domaćim i stranim lovcima, a najbolji način za to je kroz jedan od oblika selektivnog turizma odnosno lovni turizam. Da bi se lovni turizam na području Županije razvijao potrebno je obnoviti smještajne kapacitete lovačkih kuća i lovačkih domova kao i izgraditi nove. Provedbom ove mjere ponuda davatelja usluga u lovstvu odnosno u lovnom turizmu podigla bi se na višu razinu i na taj način bi se ispunili uvjeti za davanje cjelokupne usluge zainteresiranim lovcima.

[bookmark: _Hlk151881574]Osim lovačkih društava koja su zakupci zajedničkih lovišta na području Županije, također i zakupnici i koncesionari državnih lovišta trebali bi izgraditi i urediti svoje smještajne kapacitete za prijem gostiju te na taj način zaokružiti ponudu u lovištu kako korisnici usluga ne bi morali putovati i tražiti smještaj izvan lovišta. Kako bi osigurali potrebne kapacitete za smještaj gostiju, Županija će podupirati izgradnju, uređenje i obnovu smještajnih kapaciteta lovačkih kuća i lovačkih domova i na taj način osigurati potrebne uvjete za razvoj lovnog turizma. 

	Županija dodjeljuje potporu do 50% troška izgradnje, rekonstrukcije, opremanja i uređenja objekta namijenjenog lovnom turizmu, a najveći iznos potpore je 4.000,00 eura.

4. 	Potpora za sudjelovanje na manifestacijama u lovstvu

U suradnji s Lovačkim savezom Osječko-baranjske županije kao i drugim lovačkim društvima tradicionalno se organiziraju manifestacije na području Županije koje imaju za cilj predstavljanje i promidžbu lovstva kao i lovnog turizma. Osim toga, lovačka društva kao i druge pravne osobe često su i same sudionici različitih manifestacija vezanih uz lovstvo, a koje se održavaju u zemlji i inozemstvu gdje se upoznaju s novostima u lovstvu i lovnom turizmu, predstavljaju svoju ponudu proizvoda i usluga te se javljaju sa zahtjevima kojima traže potporu za nastale troškove sudjelovanja na takvim manifestacijama.

Pod manifestacijama se podrazumijevaju: sajmovi, festivali, smotre, natjecanja i druge slične manifestacije od značaja za razvoj i unaprjeđenje lovstva te predstavljanje Županije kao aktivnog sudionika u razvoju i promidžbi lovstva.

Županija za ovu mjeru dodjeljuje potporu do 50% iznosa opravdanih troškova organizatoru odnosno sudioniku manifestacije. Pod opravdanim troškovima podrazumijevaju se troškovi vezani uz zakup prostora kao i drugi troškovi koji su u neposrednoj vezi s manifestacijom.

Najveći iznos potpore za organizatora manifestacija je 3.979,00 eura, dok je najveći iznos potpore za sudionika na manifestacijama  1.200,00 eura.

[bookmark: _Hlk151881981]5. 	Potpora za unos sitne divljači

Temeljni akt u gospodarenju lovištem je lovnogospodarska osnova koja se temelji na brojnom stanju svih vrsta divljači koje stalno ili sezonski žive u lovištu kao i na broju divljači koja se može uzgajati u lovištu ne narušavajući pritom prirodne odnose među vrstama. Glavne vrste divljači kojima gospodare lovačka društva su propisane lovnogospodarskim osnovama.

Brojno stanje sitne divljači lovačkim društvima nije lako održavati jer ukoliko dođe, u vrijeme polijeganja jaja i podizanja podmlatka, do poplava tada stradava prirast pa se lovačka društva tada suočavaju s poteškoćama. U tim slučajevima bi se trebala unositi sitna divljač u sva lovišta, jer se samo tako može očekivati popravljanje brojnog stanja divljači. Ukoliko se pojedinačno prilazi ispuštanju divljači velika je vjerojatnost da se brojno stanje neće popraviti.

Mjera je vezana uz unos fazanske divljači iz umjetnog uzgoja. Mjera se provodi u lovištima na području Osječko-baranjske županije. Provedbom mjere je vidljiva zainteresiranost korisnika za unosom divljači u lovišta kojom se fond divljači u lovištima povećava.

Županija za ovu mjeru dodjeljuje potporu do 80% sredstava s obzirom na izvršeno ulaganje u kupovinu fazanske divljači, a najveći iznos potpore je 600,00 eura.

[bookmark: _Hlk151728621]6. 	Potpora za izgradnju novih i održavanje postojećih lovnotehničkih i lovnogospodarskih objekata

Lovišta na području Županije spadaju u najbogatija lovišta na području Republike Hrvatske. Najpoznatija divljač naših nizinskih lovišta je jelen. Osim jelena u visoko vrijednu divljač naših lovišta ubrajaju se i divlje svinje kao i vrsna srneća divljač.

Lovačka društva kao i drugi lovozakupci i koncesionari koji gospodare lovištima na području Županije, tijekom godine provode niz aktivnosti u lovištu s ciljem unaprjeđenja lovnotehničke infrastrukture u lovištu kao i zaštitu i brigu o divljači koja obitava u lovištima. Pod navedenom infrastrukturom u lovištima podrazumijeva se izrada lovnotehničkih i lovnogospodarskih objekata u lovištu te se posebno vodi briga oko osiguravanja dovoljne količine hrane za divljač na zato postavljenim hranilištima kao i pitke vode kopanjem bunara i postavljanje pojilišta u lovištu.

Županija za ovu mjeru dodjeljuje potporu u iznosu do 80% sredstava s obzirom na nastale troškove, a najveći iznos potpore je 600,00 eura.

[bookmark: _Hlk151728648]7. 	Potpora za cijepljenje lovačkih pasa

	Bjesnoća je neizlječiva, smrtonosna zarazna bolest koja pogađa sisavce. Iako je u nekim zemljama bjesnoća iskorijenjena, još uvijek postoji rizik od zaraze. Bjesnoću prvenstveno prenose psi i grabežljiva divljač. Od divljih životinja najčešće oboljevaju grabežljiva dlakava divljač, a prvenstveno lisice, čagljevi, divlje mačke, kune, lasice, tvorovi i drugi. Životinje i ljudi koji žive u područjima višeg rizika ili koji su često u kontaktu s divljim životinjama općenito su izloženi većem riziku od infekcije. Prijenos virusa događa se putem ugriza i kontaktom sline sa sluznicom ili površinskim ranama sline zaraženih životinja. 

Lovački psi prilikom obavljanja lova imaju puno veću šansu doći u kontakt s divljom životinjom koja nije cijepljena protiv bjesnoće, a time je i potencijalni nositelj virusa, a pas mogući prenositelj virusa na druge domaće životinje i čovjeka. Stoga lovačke pse treba redovito cijepiti protiv bjesnoće.

Potpora će se dodjeljivati za pse koji imaju važeći rodovnik i imaju položen ispit prirođenih osobina (IPO). 
Županija po ovoj mjeri dodjeljuje najveći iznos potpore od 10,00 eura po cijepljenom psu.

8. 	Provođenje mjera za sprječavanje šteta od divljači

Lovišta na području Županije su nizinskog karaktera odnosno najvećim dijelom su ustanovljena na poljoprivrednim površinama. Budući da se poljoprivredne površine obrađuju divljač se u vegetacijskom vremenu zadržava na usjevima na kojima se hrani. Stoga su jedan od najvećih problema koji u mnogome koči razvoj lovstva na području naše Županije velike štete od divljači na poljoprivrednim usjevima i u voćnjacima. Lovačka društva sukladno propisima provode utvrđene mjere za sprječavanje nastanka šteta na poljoprivrednim kulturama, među koje se ubraja i nabavka potrebne opreme za sprječavanje štete od divljači pod kojom se podrazumijeva nabavka mehaničkih, električnih i kemijskih zaštitnih sredstava.

Županija za ovu mjeru dodjeljuje potporu u iznosu do 80% sredstava s obzirom na nastale troškove, a najveći iznos potpore je 600,00 eura.".

II.

Točka IV. mijenja se i glasi:

"IV. OČEKIVANI UČINCI PROGRAMA

Provedba ovoga Programa treba doprinijeti boljem gospodarenju s divljači u lovištima Županije, pri čemu će se ostvariti sljedeći učinci:
-		izgradnjom i opremanjem hladnjača za prihvat mesa divljači lovoovlaštenici prava lova će udovoljiti propisima,
-		kupovinom zemljišta za remize za divljač stvorit će se uvjeti za zadržavanjem divljači u lovištima u kojima će imati sve potrebne uvjete za život,
[bookmark: _Hlk151884694]-		razvoj i unaprjeđenje lovnog turizma ostvarit će se kroz kvalitetniju prezentaciju lovišta na manifestacijama te sufinanciranje izgradnje, uređenja i obnove smještajnih kapaciteta lovačkih kuća i lovačkih domova,
- 		unosom sitne divljači u zajednička lovišta, povratilo bi se brojno stanje fazanske divljači na stanje kakvo je utvrđeno lovnogospodarskim osnovama i stvorile bi se bolje pretpostavke za razvoj i unapređenje lovnog turizma koji će se ostvariti kroz veću i bolju ponudu lovne divljači,
-		zalaganjem, radom i ulaganjem lovaca u lovišta znatno će se popraviti kvaliteta stanišnih uvjeta za divljač u lovištima na području Županije,
-		cijepljenjem lovačkih pasa se sprječava obolijevanje pasa od bjesnoće, a samim time i prijenosa bolesti i
-	smanjenje šteta od divljači na poljoprivrednim usjevima i u voćnjacima.".

III.

Ove Izmjene Programa bit će objavljene u "Županijskom glasniku".


KLASA:
URBROJ:
Osijek,


	PREDSJEDNICA
	Ivana Bagarić
PRILOG

ODREDBE PROGRAMA UNAPREĐENJA LOVSTVA
NA PODRUČJU OSJEČKO-BARANJSKE ŽUPANIJE
ZA RAZDOBLJE 2020. - 2024. GODINE
ČIJE SE IZMJENE PREDLAŽU


II.	MJERE ZA UNAPRJEĐENJE LOVSTVA

Program obuhvaća sljedeće mjere:
1.	Opremanje hladnjača za prihvat mesa divljači,
2. Kupovina zemljišta za osnivanje remiza za divljač,
3. Razvoj i unaprjeđenje lovnog turizma,
4. Ozakonjenje lovačkih kuća i
5. Sudjelovanje na manifestacijama.

1. Opremanje hladnjača za prihvat mesa divljači

Odredbama članka 23. Pravilnika o registraciji subjekata te registraciji i odobravanju objekata u poslovanju s hranom ("Narodne novine" broj 84/15.) propisano je koje uvjete mora ispunjavati sabiralište odstrijeljene divljači te način i uvjete pod kojima se meso divljači stavlja na tržište.

[bookmark: _Hlk152593556][bookmark: _Hlk152593516]	Budući da se nakon odstrjela u najkraćem roku odstrijeljena divljač mora prevesti u za to predviđen objekt na hlađenje, rasijecanje i obradu, potrebno je da zakupnici prava lova izgrade i opreme objekte za navedenu namjenu.

Provedbom ove mjere rješavaju se problemi oko daljnjeg postupanja s mesom divljači nakon odstrjela jer će se na ovaj način sve odvijati u za to predviđenom objektu. Ovom mjerom se olakšava kontrola nusproizvoda životinjskog podrijetla.

Za realizaciju izgradnje i opremanja objekta za prihvat mesa divljači potrebna su znatna financijska sredstva koja lovačka društva ne mogu osigurati iz svog redovitog poslovanja.
Županija za ovu mjeru dodjeljuje potporu do 50% sredstava s obzirom na izvršeno ulaganje u opremanje hladnjače, a koja se odnosi na nabavku rashladnih uređaja. Drugih 50% vrijednosti izvršenog ulaganja u opremanje hladnjače za prihvat mesa divljači osiguravaju korisnici potpore kroz vrijednost objekta, potrebnu infrastrukturu za objekt i potrebne radove, a najveći iznos potpore po ovoj mjeri je 50.000,00 kuna.

2.	Kupovina zemljišta za osnivanje remiza za divljač

[bookmark: _Hlk152593677]Lovišta na području Županije su nizinskog karaktera, odnosno najvećim dijelom su ustanovljena na poljoprivrednim površinama. Budući da se poljoprivredne površine obrađuju, divljač se u vegetacijskom vremenu zadržava na usjevima, te se na istima hrani. Skidanjem usjeva s polja divljači se sužava životni prostor, pa više nemaju uvjeta za zadržavanje u dijelovima lovišta koja su na poljoprivrednim površinama. Kanali koji se nalaze uz poljoprivredne površine su bili privremena skloništa za divljač, međutim njihovim dovođenjem u funkciju, odnosno redovnim održavanjem uklanja se iz njih raslinje te divljač više ne nalazi sklonište u istima. Radi navedenog ovlaštenici prava lova bi trebali kupovati zemljišta koja se ne bi obrađivala, već bi se ostavljala kao prirodna staništa, kao remize za divljač.

Županija za ovu mjeru dodjeljuje potporu do 50% sredstava s obzirom na izvršeno ulaganje u kupovini zemljišta za osnivanje remiza za divljač, dok drugih 50% potrebnih sredstava osiguravaju korisnici potpore, a najveći iznos potpore po ovoj mjeri je 10.000,00 kuna.

3.	Razvoj i unaprjeđenje lovnog turizma

[bookmark: _Hlk152593794]Lovišta na području Županije po broju, vrstama i kvaliteti divljači spadaju u najbogatija lovišta na području Republike Hrvatske. Najreprezentativnija divljač naših lovišta je jelen, koji je poznat lovcima i izvan granica. Osim jelena u visoko vrijednu divljač naših lovišta ubrajaju se i divlje svinje kojima su naša lovišta bogata, kao i vrsna srneća divljač kojoj ovo podneblje odgovara. Od pernate divljači lovišta napučuju najviše: fazani, zatim divlje patke, guske, prepelice, liske itd. 

Bogatstvo naših lovišta potrebno je predstaviti domaćim i stranim lovcima, a najbolji način za to je kroz jedan od oblika selektivnog turizma, odnosno lovni turizam. Da bi se lovni turizam na području Županije razvijao potrebno je obnoviti smještajne kapacitete lovačkih domova i lovačkih kuća, kao i izgraditi nove. Provedbom ove mjere, ponuda davatelja usluga u lovstvu, odnosno u lovnom turizmu podigla bi se na višu razinu i na taj način ispunili uvjeti za davanje cjelokupne usluge zainteresiranim lovcima.

Osim lovačkih društava koja su zakupci zajedničkih lovišta na području Županije i zakupnici i koncesionari državnih lovišta trebali bi urediti i izgraditi svoje smještajne kapacitete za prijem gostiju, te na taj način zaokružiti svoju ponudu u lovištu, kako korisnici usluga ne bi smještaj morali tražiti izvan lovišta, te gubili vrijeme na putovanja do mjesta gdje bi lovili.

Kako bi osigurali potrebne kapaciteta za smještaj gostiju, Županija će dodjeljivati potporu za   izgradnju i uređenje lovačkih kuća i na taj način će se osigurati potrebni uvjeti za razvoj lovnog turizma, kao jednog od oblika turističke ponude Županije.

Županija za ovu mjeru dodjeljuje potporu do 50% sredstava s obzirom na izvršeno ulaganje u izgradnju, rekonstrukciju i adaptaciju objekata namijenjenih lovnom turizmu, kao i njihovo opremanje i uređenje, dok drugih 50% potrebnih sredstava osiguravaju korisnici potpore, a najveći iznos potpore po ovoj mjeri je 30.000,00 kuna.

4.	Ozakonjenje lovačkih kuća

Ozakonjenjem lovačkih kuća ispunjavaju se uvjeti za mogućnost podnošenje zahtjeva na mjeru razvoj i unaprjeđenje lovnog turizma. Objekte su lovačka društva izgradila na raznim lokacijama i bez propisane dokumentacije, sukladno svojim mogućnostima, a potrebno ih je legalizirati. Kako izvori financiranja lovačkih društva nisu dostatni za ozakonjenje izgrađenih objekata, ovom mjerom lovačkim društvima je pružena mogućnost rješavanja ovoga problema. Na ovaj način ispunjavaju uvjete za podnošenje zahtjeva za povrat sredstava za izvršena ulaganja za uređenje lovačkih kuća, jer je zakonito izgrađeni objekt jedan od bitnih uvjeta za ostvarivanje prava na potporu.

[bookmark: _Hlk152594183]Pod opravdanim troškovima smatraju se: trošak izrade arhitektonskog snimka izvedenog stanja lovačke kuće, trošak geodetskog snimka lovačke kuće, trošak snimke izvedenog stanja lovačke kuće, trošak izrade iskaza površine i obračunske veličine lovačke kuće, trošak naknade za zadržavanje nezakonito izgrađene zgrade.

Županija za ovu mjeru dodjeljuje potporu s iznosom do 50% sredstava s obzirom na troškove legalizacije bespravno izgrađenih lovačkih kuća namijenjenih lovnom turizmu, dok razliku potrebnih sredstava osiguravaju korisnici potpore, a najveći iznos potpore po ovoj mjeri je 10.000,00 kuna.

5.	Sudjelovanje na manifestacijama

[bookmark: _Hlk152593954]U suradnji s Lovačkim savezom Osječko-baranjske županije, kao i drugim lovačkim društvima tradicionalno se organiziraju manifestacije na području Županije koje imaju za cilj predstavljanje i promidžbu lovstva, kao i lovnog turizma. Osim toga, lovačka društva, kao i druge pravne osobe, često su i same sudionici različitih manifestacija vezanih uz lovstvo, a koje se održavaju u zemlji i inozemstvu gdje se upoznaju s novostima u lovstvu i lovnom turizmu, predstavljaju svoju ponudu proizvoda i usluga te javljaju sa zahtjevima kojima traže potporu za nastale troškove sudjelovanja na takvim manifestacijama.
Pod manifestacijama podrazumijevaju se: sajmovi, festivali, smotre, natjecanja i druge slične manifestacije od značaja za razvoj i unaprjeđenje lovstva, te predstavljanje Županije kao aktivnog sudionika u razvoju i promidžbi lovstva.

Županija za ovu mjeru dodjeljuje potporu s iznosom do 50% opravdanih troškova organizatoru, odnosno sudioniku manifestacije. Pod opravdanim troškovima podrazumijevaju se troškovi vezani uz zakup prostora kao i drugi troškovi koji su u neposrednoj vezi s manifestacijom.

Najveći iznos potpore za organizatora manifestacija je do 30.000,00 kuna, dok je za sudionika na manifestacijama do 5.000,00 kuna.

IV. OČEKIVANI UČINCI PROGRAMA

Provedba ovoga Programa treba doprinijeti boljem gospodarenju s divljači u lovištima Županije, pri čemu će se ostvariti sljedeći učinci:
-	razvoj i unaprjeđenje lovnog turizma ostvarit će se kroz kvalitetniju prezentaciju lovišta i smještajnih kapaciteta veznih uz lovni turizam,
-	legalizacijom izgrađenih lovačkih kuća lovačka društva će legalizirati postojeće bespravno izgrađene lovačke kuće, a u cilju unaprjeđenja lovstva, kao i omogućiti u pojedinim objektima pružanje usluga turistima i
-	organizacijom i sudjelovanjem na manifestacijama u cilju promidžbe lovstva i lovnog turizma na području Županije osigurati uvjete za daljnji razvoj kontinentalnog turizma kroz posebni oblik turizma - turizma doživljaja.

